Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az egészségügyrõl szóló 1997. évi CLIV. törvény 24. § (2) bekezdése alapján az egészségügyi dokumentációval
Paragraph Index: 901

Az egészségügyrõl szóló 1997. évi CLIV. törvény 24. § (2) bekezdése alapján az egészségügyi dokumentációval az egészségügyi szolgáltató, az abban szereplõ adattal a beteg rendelkezik. A törvény definíciója szerint egészségügyi szolgáltatás: az egészségügyi hatóság által kiadott mûködési engedély birtokában végezhetõ egészségügyi tevékenységek összessége, egészségügyi szolgáltató: a tulajdoni formától és fenntartótól függetlenül minden, egészségügyi szolgáltatás nyújtására és az egészségügyi hatóság által kiadott mûködési engedély alapján jogosult egyéni egészségügyi vállalkozó, jogi személy vagy jogi személyiség nélküli szervezet. Összefoglalva tehát: a háziorvosi ellátás mindenkori szolgáltatója jogosult a betegek egészségügyi dokumentációjának kezelésére, a „jogelõd” háziorvos nem teremthet olyan helyzetet, hogy a betegnyilvántartások visszatartásával a praxis „kiüresedjék”, és a háziorvosi ellátás ellehetetlenüljön. A nyilvántartások vezetésének részletkérdéseiben (papíralapú vagy gépi feldolgozás stb.), az érintett feleknek kell megegyezniük. Az adatok átadásának kikényszerítésére, a visszatartásból fakadó esetleges kárigények elbírálására megegyezés hiányában a bíróság illetékes. Budapest, 2005. január 17. Üdvözlettel: Dr. Péterfalvi Attila (1799/A/2004) A Mûvészetek Palotája építési és üzemeltetési dokumentumainak nyilvánossága […] Tisztelt […]! A Mûvészetek Palotája építési és üzemeltetési dokumentumainak nyilvánossága ügyében hozzám benyújtott panasza tárgyában engedje meg, hogy a következõkrõl tájékoztassam: A panasz kivizsgálása érdekében állásfoglalást kértem dr. Benedek Andrástól, a Nemzeti Kulturális Örökség Minisztériuma közigazgatási államtitkárától. Az államtitkár 2005. január 11-én hozzám érkezett válaszlevelében arról tájékoztatott, hogy az Ön kérelme nem konkrét dokumentumokra, hanem valamennyi, a Mûvészetek Palotája megvalósításával kapcsolatos iratra vonatkozik, ezáltal a minisztériumra hárul az a feladat, hogy az ügyben öt év alatt felhalmozódott dokumentumokat áttekintve megállapítsa, hogy azok közül melyek tekinthetõk közérdekû adatoknak és melyeket kell üzleti titokra tekintettel visszatartani. Az államtitkár utalt arra is, hogy a szóban forgó dokumentumok zöme 2000–2001-ben keletkezett, azaz még azt megelõzõen, hogy a polgári törvénykönyvnek az üzleti titokra vonatkozó szabályai módosultak volna. Ezért az államtitkár abban kérte elõzetes állásfoglalásomat, hogy az eltérõ idõkben keletkezett dokumentumok esetében miképpen értelmezendõk az üzleti titok védelmére vonatkozó szabályok.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes